สวัสดีค่ะ เนื่องจากพบเจอเป็นตุ่มตรงก้นๆ ใกล้ๆรู้ทวาร จับแล้วรู้สึกเจ็บ ไปหา บอกว่าเป็นฝี ให้ยาฆ่าเชื้อมากิน จนถึงตอนนี้วันที่7 แต่ตุ่มยังไม่ยุบ แต่ไม่เจ็บแล้ว ตอนนี้ยาหมดแล้ว ยังคงต้องไปหาอีกมั้ยคะ
สวัสดีค่ะ อาการเป็นตุ่มตรงใกล้ๆกับรูทวารหนัก จับแล้วเจ็บ ที่แพทย์แจ้งว่าเป็นฝีหรือเป็นการติดเชื้อที่ผิวหนังนั้น การรักษาที่เหมาะสมควรได้รับยาฆ่าเชื้อกินให้ครบตามแพทย์สั่ง หรือกรีดระบายหนองออก หากเป็นก้อนขนาดใหญ่ เจ็บมาก ไม่ตอบสนองต่อการกินยาฆ่าเชื้อหากกินยาฆ่าเชื้อจนครบ 7 วัน ตุ่มยังไม่ยุบดี ควรกลับไปพบแพทย์เพื่อตรวจประเมินเพิ่มเติมต่อไปว่ายังมีการติดเชื้อที่ควรได้รับยาฆ่าเชื้อต่อไปอีกหรือไม่ แต่ถ้าไม่เจ็บเลย แนวโน้มตุ่มเริ่มค่อยๆยุบลงได้เองบ้าง อาจสังเกตอาการไปก่อนได้ค่ะในระหว่างนี้ รักษาความสะอาดของผิวหนังรอบๆให้ดี ไม่ไปแกะเกาบริเวณที่เป็น ระวังการกระทบกระแทกหรือการกดทับ